Blokhus kan i dag fejre 150 års jubilæum som badeby. Det bliver fejret med et alt fra morgenyoga, sandslotskonkurrence og faldskærmsudspring igennem hele dagen. Der er aktiviteter og underholdning fra tidlig morgen til sen aften. Tilbage for 150 år siden startede Blokhus transformationen fra simpelfiskerby til en attraktiv badeby. Ifølge historien hed den første badegæst Meir Aron Goldschmidt, som under sin opdagelsesrejse kom forbi Blokhus. Jette Grønhøj fra VisitJammerbugten ser frem til den store dag. - Hele vinteren og foråret har vi haft brainstorming omkring eventet. Det har været en særdeles kreativ proces, hvor mange idéer har været oppe at vende. Nu er programmet fastlagt, og vi forventer, at dagen bliver helt fantastisk, for turister og gæster i Blokhus, siger hun og fortsætter: - Blokhus by, de forretningsdrivende og byens mange frivillige vil stå på den anden ende for at gøre dagen helt speciel og minderig, siger Jette Grønhøj.

Opsummering:
Blokhus kan dag fejre 150 års jubilæum som badeby.